hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu tr hu hu hu hu hu hu hu hu hu hu hu fr hu zh hu zh hu ja en es es es es en hu hu hu de hu hu hu hu hu hu hu hu de hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Kiosztották a 18. Anilogue Nemzetközi Animációs Filmfesztivál díjait - Mozi, Film Online Magazin - MoziNéző
Írta: MoziNéző | 2020,nov,29 | Filmhírek | 0 |
Két kategóriában osztottak díjat a 18. Anilogue Nemzetközi Animációs Filmfesztivál első, on-line felvonásában. A rövidfilmek versenyében Dina Velikovskaya Ties (Kötelékek) című filmjének ítélte a zsűri Best of Anilogue díjat és az Anilogue közönsége idén ugyanazt a filmet találta a legjobbnak. A gyerekeknek készült animációk versenyének győztese Aliona Baranova Leaf (Falevél) című animációja. Mindkét rövidfilmes díj 1000 eurós pénzjutalommal jár. Orosz Judit Odakint című alkotása a gyermekfilmes zsűri külön elismerésében részesült. November 29-én, vasárnap 17 órakor a Toldi Távmoziban a BEST OF ANILOGUE 2020 válogatásban újra láthatóak lesznek a nyertes alkotások, 19.30-kor pedig portugál rövidfim-válogatást nézhet a közönség, amely után Zoomon találkozhat is a rendezőkkel. Az Anilogue második felvonására 2021 májusában kerül majd sor, akkor az Uránia, az Art+ és a Francia Intézet mozitermeiben lesznek a vetítések.
A november 25-29. között tartó 18. Anilogue Nemzetközi Animációs Filmfesztiválon 24 rövidfilm állt versenyben. A Pálfi Szabolcs magyar animációs rendezőből, Nancy Denney-Phelps amerikai-belga filmes újságíróból és Aurelia Aasa, észt filmkritikusból álló zsűri Dina Velikovskaya Ties (Kötelékek) című filmjének ítélte az 1000 eurós pénzjutalommal járó Best of Anilogue díjat. Egyhangúlag döntöttek a mesteri kézügyességgel elkészített alkotás mellett, amely egy megható történetet mindenkihez elérő rajznyelven ad át, függetlenül attól, hogy a néző az otthonról távozó gyermek szülője, vagy éppen maga a gyerek. A közönségszavazatok összeszámolása után kiderült, hogy az Anilogue nézői idén ugyanezt a filmet találták a legjobbnak.
Pálfi Szabolcs Zachary Zezima Friend of a Friend (Egy barátom barátja) című alkotását részesítette külön elismerésben, Nancy Denney-Phelps Anita Killi Mother didn’t Know (Anyám nem tudta) című munkáját méltatta, míg Aurelia Aasa Alexandra Májová Washing Machine (Mosógép) című alkotását emelte ki.
A gyermekfilmek versenyében 15 alkotás állt rajtvonalhoz. A háromtagú zsűri – Saskia von Virag svájci kurátor és animációs rövidfilm producer, Glaser Katalin magyar animációs rendező és Ligia Soare, a bukaresti Anim’est Animációs Filmfesztivál egyik alapítója – egyedi látványvilága, gyönyörű rajzai és meleg hangulata miatt Aliona Baranova Leaf (Falevél) című filmjének ítélte az 1000 eurós pénzjutalommal járó Best of Anilogue díjat. A rövidfilmben egy kis falevél felébreszti egy tengerész vágyát, hogy a tengerek hullámait felcserélje a levelek suhogására.
Saskia von Virag Orosz Judit Odakint című alkotását részesítette elismerésben, Glaser Katalin Gil Alkabetz A Stormy Night (Egy viharos éj) című művét emelte ki, míg Ligia Soare Natalia Mirzoyan Merry Grandmas (Boldog nagymamákat!) című animációját jutalmazta különdíjjal.
November 29-én, vasárnap 17 órakor a Toldi Távmoziban a BEST OF ANILOGUE 2020 válogatásban újra láthatóak lesznek a nyertes alkotások, 19.30-kor pedig portugál rövidfim-válogatást láthat a közönség, amely után Zoomon találkozhat is a rendezőkkel.
Előző Oscar-díj – Horvát Lili filmjét nevezi Magyarország: Felkészülés meghatározatlan ideig tartó együttlétre
Következő Vegyél el (Marry Me) 2021
Az antisztár Keira Knightley hanyagolja Cannes-t
84. OSCAR gála 2012-es poszter
Októberben kerül moziba a Veszettek
Új filmek | Mozi, film hírek
A művészet templomai: Napóleon 200 (2022)
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
A művészet templomai: Napóleon 200 (2022)
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Elegant Themes által tervezett | Powered by WordPress